钦定古今图书集成/明伦汇编/宫闱典/第127卷 > 段霸
## 钦定古今图书集成/明伦汇编/宫闱典/第127卷 > 段霸

按《魏书阉官传》：“霸，雁门原平人。父干，慕容垂广武令。
太祖初，遣骑略地至雁门，霸年幼见执，因被宫刑。干
寻率乡部归化云中。霸少以谨敏见知，稍迁至中常
侍、中护军将军、殿中尚书，领寿安少府，赐爵武陵公，
出为安东将军、定州刺史。世祖亲考内外，大明黜陟。
前定州治中张浑屯告霸前在定州，浊货贪秽，便道”
致财，归之乡里。召霸定对，霸不首引。世祖以霸近臣
而不尽实，由此益怒，欲斩之。恭宗进请，遂免霸为庶
人。霸从弟荣，雍州别驾。兄弟诸从遂世居广武城，修
饰有士风。